Swierige Swiatek te sterk vir RaducanuIga Swiatek het te veel skietgoed vir Emma Raducanu gehad. Foto: Twitter. Iga Swiatek, die wêreld se voorste vrouespeler, het ŉ einde aan Emma Raducanu se Indian Wells-veldtog gebring toe sy die Brit met 6-3 en 6-1 geklop het. Die Poolse ster het doodeenvoudig net minder foute as haar teenstander gemaak en sy het 22 wenhoue afgestuur. Maar terwyl Swiatek na alle waarskynlikheid haar titel suksesvol sal verdedig, het Raducanu ook ŉ bietjie momentum in die toernooi opgebou. Ondanks ŉ gewrigbesering wat gedreig het om haar te ontspoor het sy goeie vertonings teen Danka Kovinic, Magda Linette en Beatriz Haddad Maia gelewer. ???????? 1GA ????????@iga_swiatek | #TennisParadise pic.twitter.com/VRFtuE2Y8Y — BNP Paribas Open (@BNPPARIBASOPEN) March 15, 2023 In die mansafdeling kon Daniil Medvedev daarin slaag om Alexander Zverev se aanslag af te weer om hul tweestryd met 6-7, 7-6 en 7-5 te wen. Die Rus het in die tweede stel sy enkel beseer en hy het behandeling daarvoor ontvang. “Ek het aanvanklik gedink dat ek net sou kon opstaan en verder speel, maar daarna het die pyn omtrent met elke hou vererger,” het Medvedev gesê. Nadat ŉ fisioterapeut ontbied is, het hy egter besluit om aan te hou speel. “Dit was baie vreemd. Ek kon sonder enige ongemak hardloop, maar sodra ek stap het dinge weer erger geword.” Hy het egter 40 wenhoue geslaan om vir die sewende keer in sy loopbaan met die Duitser af te reken. An insane overhead from @DaniilMedwed ???? I mean, WOW!!! ????@BNPPARIBASOPEN | #TennisParadise pic.twitter.com/batWcXm4E2 — ATP Tour (@atptour) March 14, 2023 Uitslae: Jannik Sinner klop Stan Wawrinka met 6-1 en 6-4 Frances Tiafoe klop Alejandro Tabilo met 6-4 en 6-4 Taylor Fritz klop Marton Fucsovics met 6-4 en 6-3 Cameron Norrie klop Andrey Rublev met 6-2 en 6-4 Daniil Medvedev klop Alexander Zverev met 6-7, 7-6 en 7-5 Iga Swiatek klop Emma Raducanu met 6-3 en 6-1 Elena Rybakina klop Varvara Gracheva met 6-3 en 6-0 Sorana Cirstea klop Caroline Garcia met 6-4, 4-6 en 7-5 Petra Kvitova klop Jessica Pegula met 6-2, 3-6 en 7-6